ועדת הכספים, כנסת 24, פרוטוקול מספר 272, 2022-05-16 13:00

אלכס קושניר: אנחנו עוברים לדיון על העברות תקציביות ומתחילים בפנייה מס' 46.

אלכס קושניר: משרד האוצר, בבקשה.

דן נמני: הפנייה התקציבית נועדה לתקצוב סך של 16,500 אלפי ₪ בהוצאה עבור תפעול נבחרת הדירקטורים ברשות החברות ותגבור תקציב הפעולות של מינהל הרכש עבור הקמת צוות לעניין פרויקט הנימבוס, סך של 1,700 אלפי ₪ בהוצאה מותנית בהכנסה עבור מערכות המחשוב שנותן משרד האוצר, ואחד תקן כוח אדם עבור מינהלת הגמלאות.

דן נמני: אם נחלק את זה לפי תכניות, אז בתכנית של מטה משרד האוצר מס' 055101 יש סך של 1,700 אלפי ₪ בהוצאה מותנית בהכנסה עבור מערכת המחשוב של מטה משרד האוצר - פעילות זו מתוקצבת על בסיס הכנסה מהמדפיס הממשלתי - בתכנית של אגף החשב הכללי מס' 05504 יש תקן אחד שיא כוח אדם עבור חשבונאי ראשי שימונה על תהליך כתיבה ועריכת הדוחות הכספיים של מינהלת הגמלאות בהתאם לצורך שהועלה בחשבונות הרשות לאחר אישור התקציב, בתכנית של מינהל הדיור והרכש מס' 055111 יש סך של 15,000 אלפי ₪ בהוצאה עבור הקמת צוות לעניין פרויקט הנימבוס, ביצוע סקרי שוק על פעולת היקפי הרכש המרכזי, קידום מכרזים טכנולוגיים, פרויקטי פיתוח טכנולוגיים והכשרת אנשי הרכש במשרדים, ובתכנית רשות החברות מס' 055112 יש סך של 1,500 אלפי ₪ בהוצאה עבור תקצוב נבחרת הדירקטורים ברשות החברות שרשומה לאחר אישור התקציב.

ינון אזולאי: מאיפה לוקחים את הכסף הזה?

אפרת תבור: תלוי של מה.

ינון אזולאי: של הפנייה הזאת.

דן נמני: זה כסף ששוריין לטובת השינויים האלה.

דן נמני: את נבחרת הדירקטורים הייתה ציפייה שיפעילו ב-2022, אבל זה עוד לא היה סופי.

אלכס קושניר: אתם לא מגדילים את ההוצאה, נכון?

אפרת תבור: לא.

אלכס קושניר: אז מה מקור הכסף?

אופיר כץ: מאיפה זה בא?

דן נמני: זה בא מתכנית במטה משרד האוצר.

ינון אזולאי: איזו תכנית?

ינון אזולאי: מאיפה אנחנו לוקחים?

ינון אזולאי: כמו שאמר היושב-ראש, לא הבאתם כסף חדש, זה כסף שנמצא במערכת, נכון?

דן נמני: נכון.

ינון אזולאי: איפה הוא נמצא כרגע שאתם רוצים ממנו להעביר?

ינון אזולאי: מה זו התכנית הגדולה שיש לה את הכסף הזה?

אפרת תבור: במטה של משרד האוצר.

ינון אזולאי: מה זה המטה של משרד האוצר?

אלכס קושניר: זו תקנה, זו תכנית?

אפרת תבור: זו תכנית שמן הסתם משלמים מתוכה שכר דירה, ארנונה, חשמל.

דן נמני: סעיף משרד האוצר כולל בתוכו את רשות החברות, את אגף החשב הכללי, אגף תקציבים.

ולדימיר בליאק: מה זה "תפעול נבחרת הדירקטורים"?

ולדימיר בליאק: מה זה כולל?

אפרת תבור: תפעול הנבחרת דורש לעשות את כל תהליך המיון של הדירקטורים - ממלאים טופס מקוון.

ולדימיר בליאק: זה תהליכי מיון?

אפרת תבור: תהליכי מיון ואיתור, ואחר כך יש את תהליך הבחירה.

אפרת תבור: יש לכל זה עלויות תפעול.

אפרת תבור: מי שעושה את זה בפועל זו חברת ענבל שמשתמשת ביועצים.

ינון אזולאי: את אומרת שהכסף יגיע ממטה משרד האוצר.

אפרת תבור: כן.

ינון אזולאי: אני רואה שבתכנית 055014 יש תקן של אחד שיא כוח אדם.

ינון אזולאי: מאיפה אתם לוקחים את התקן הזה?

ערן רוסט: המינהלת נותנת שירות ל-115,000 גמלאי שירות המדינה.

אלכס קושניר: מאיפה אתם לוקחים את התקן?

דן נמני: המקור של זה הגיע ממטה משרד האוצר, שם יש תקן פנוי לאותה שנה.

ינון אזולאי: למה לאגף מוסדות תורניים במשרד החינוך, שגם ככה חסרים לו תקנים, אתם לא יודעים להחזיר את חצי התקן שנלקח ממנו?

ינון אזולאי: אני מבקש להחזיר לאותו אגף את חצי התקן בשביל שאותה עובדת שנמצאת שם תקבל תקן שלם שמגיע לה.

אלכס קושניר: תבדקו את זה לקראת הדיון הבא.

ינון אזולאי: מינהל הדיור והרכש – אנחנו רואים פה כל פעם שאתם באים עם עוד פנייה, עם עוד העברה.

ינון אזולאי: מה זו תכנית נימבוס?

דן נמני: פרויקט נימבוס הוא פרויקט של רכישת שירותי ענן לממשלה.

דן נמני: עשו מכרז ומי שזכה זה אמזון וגוגל, כשהמטרה היא לרכז את השרתים הפיזיים במשרדים עצמם בענן ממשלתי.

ינון אזולאי: תכנית הרשות החברות הממשלתית - מתי בפעם האחרונה התכנית הזאת הייתה?

ינון אזולאי: כמה דירקטורים נבחרו?

אפרת תבור: מאז כינונה של נבחרת הדירקטורים מינו השרים למעלה מ-550 דירקטורים מתוך הנבחרת.

ינון אזולאי: כרגע אתם עושים תכנית כדי להביא דירקטורים חדשים, לא?

אפרת תבור: כן.

ינון אזולאי: מתי הייתה הפעם האחרונה שגויסו דירקטורים?

אפרת תבור: הייתה נבחרת אחת ב-2019.

ינון אזולאי: כמה דירקטורים נבחרו בה?

אפרת תבור: אני יכולה לבדוק לך.

אפרת תבור: מתחילת כינונה של השיטה הזאת מונו 550 דירקטורים.

אופיר כץ: מאיזו שנה?

ולדימיר בליאק: מ-2013.

אפרת תבור: מי שממנה את הדירקטורים זה השרים.

אפרת תבור: פה מדובר בכל התהליך של המיון והאיתור.

ולדימיר בליאק: מ-2013?

אפרת תבור: לא, מ-2019.

ולדימיר בליאק: מהסיבוב החדש?

אפרת תבור: כן.

אפרת תבור: זה נכון שזה היה מ-2013, אבל אחר כך הייתה הפסקה.

ינון אזולאי: כל שנה זה אמור להיות?

אפרת תבור: כעיקרון כל שנה, אבל בפועל זה לוקח טיפה יותר זמן.

ינון אזולאי: כמה בנבחרת הדירקטורים של 2019 שנבחרה נבחרו במשבצת של ייצוג הולם חרדים, ערבים, עולים, פריפריה?

אופיר כץ: הנבחרת הזאת פועלת השנה?

אפרת תבור: כן.

אופיר כץ: מרגע שקמה הממשלה הנבחרת קיימת?

אפרת תבור: עכשיו מקימים אותה בפעם השלישית.

אופיר כץ: המינויים שהממשלה עשתה בחברות ממשלתיות הם לא מהנבחרת?

אפרת תבור: כן, רק מהנבחרת.

אפרת תבור: אנחנו בתהליך הזה כבר כמה חודשים.

אפרת תבור: עכשיו אנחנו מתקצבים את זה, אנחנו צריכים לשלם, אבל התהליך עצמו כל הזמן קיים.

אופיר כץ: כמה דירקטורים מונו בשנה האחרונה?

אפרת תבור: אני אחזור עם תשובה לגבי כמה מונו כל שנה.

ג'ידא רינאוי-זועבי: יש לי נתונים על כך שב-2021 היו 17 דירקטורים ערבים, מתוכם ארבע נשים, ועכשיו יש 18 ערבים, מתוכם 4 נשים.

ינון אזולאי: כמה חרדים?

ינון אזולאי: בהחלטת ממשלה 1902 משרד האוצר התחייב להעביר 20 מיליון ש"ח להקמת יחידת אכיפה משולבת בכל הנוגע להימורים.

ינון אזולאי: נכון לסוף מרץ הכסף עוד לא עבר.

יואב הכט: 20 מיליון מיועדים עבור הנושא הזה, אבל הפרקליטות והמשטרה עוד לא הקימו את היחידה האמורה.

יואב הכט: אנחנו מאוד נשמח שהם יעשו את זה, זה נושא מאוד חשוב.

ינון אזולאי: הבעיה זה שהפרקליטות והמשטרה עדיין לא הקימו את היחידה?

יואב הכט: זאת הסיבה שזה עדיין לא הועבר לידי אף גורם.

ינון אזולאי: אני מבקש התייעצות סיעתית.

ינון אזולאי: אנחנו מעלים להצבעה את פנייה מס' 46.

ינון אזולאי: מי בעד הפנייה, מי נגד, מי נמנע?

ינון אזולאי: פנייה מס' 46 אושרה.

אלכס קושניר: פנייה 47-48 – משרד ראש הממשלה.

ידידיה גרינבאום: הבקשה דנה בסעיף תקציבי 04 – משרד ראש הממשלה.

ידידיה גרינבאום: הפנייה התקציבית נועדה לתקצוב סך של 56,200 אלפי ₪ בהוצאה ו-94,800 אלפי ₪ בהרשאה למשרד ירושלים ומורשת.

ידידיה גרינבאום: בתכנית 045210 סך של 94,800 אלפי ₪ בהרשאה וסך של 19,500 אלפי ₪ בהוצאה עבור מימוש החלטת ממשלה מס' 3790 שעניינה צמצום פערים חברתיים, כלכליים ופיתוח כלכלי במזרח ירושלים, סך של 30,700 אלפי ₪ בהוצאה עבור הוצאות התפעול ופעולות של משרד ירושלים ומורשת שחלק מזה מיועד למימון החלטה 3790, וסך של 6,000 אלפי ₪ בהוצאה עבור פעילות תאגיד גבעת התחמושת, כשחלק מזה מיועד לשבוע ירושלים וחלק לפעילות השוטפת של התאגיד.

אופיר כץ: מה זו החלטה 3790?

ידידיה גרינבאום: החלטה 3790 מתמקדת בצמצום פערים חברתיים בפיתוח כלכלי במזרח ירושלים שהתקבלה ב-2018.

ידידיה גרינבאום: זאת החלטת חומש.

אופיר כץ: מה התקציב שלה?

אולגה בכשי: התקציב של ההחלטה הוא 2.1 מיליארד שקלים.

אולגה בכשי: ההחלטה מתייחסת בעיקר לסעיפים של חינוך, תעסוקה, שיפור איכות חיים, מבני ציבור.

אולגה בכשי: אנחנו מבקשים כאן על מבני ציבור, פארקים, מתקני ספורט ופיתוח מזרח העיר.

ינון אזולאי: זה עובר דרך המשרד לירושלים?

אולגה בכשי: כן.

אופיר כץ: האם זה אומר שמגדילים את התכנית עכשיו?

אולגה בכשי: לא, אנחנו מבקשים את התקציבים התוספתיים בהחלטת ממשלה.

אולגה בכשי: מדובר פה בסעיפים שהם תשתיתיים.

אולגה בכשי: בשנתיים הראשונות עבדנו על תכנון, מציאת שטחים והיתרים, ועכשיו כשאנחנו עוברים לביצוע אנחנו מבקשים תקציבים ליישום ההחלטה.

ינון אזולאי: ההרשאה היא לא בשביל התכנון, בשביל בפועל - -?

אולגה בכשי: ההרשאה היא כדי להתקשר מול העירייה לשנתיים הבאות, כשאת המזומן נבקש בהתאם לביצוע התשלומים בפועל.

אופיר כץ: זה אומר שהביצוע של התכנית יתפרס לאורך שש שנים, לא חמש שנים?

אולגה בכשי: לא, הוא יתפרס על פני חמש שנים.

אופיר כץ: זה שנתיים נוספות מול העירייה.

אולגה בכשי: אנחנו עכשיו בשנה רביעית של ההחלטה, אנחנו מתקשרים עם העירייה לשנת 2022 ו-2023.

אולגה בכשי: מתחילת השנה כבר היינו אמורים לפתוח הזמנה.

ינון אזולאי: מה פתאום קפצה ההוצאה של 30,700 עבור הוצאות התפעול של משרד ירושלים ומורשת?

אולגה בכשי: התקציב הזה מיועד למימון פרויקטים כחלק מהחלטת ממשלה 3790.

אולגה בכשי: את תקציב החינוך, למשל, אנחנו מתקצבים מתוך התקציב התוספתי הזה.

ינון אזולאי: פה זה עבור הוצאות תפעול, לא עבור הוצאות שונות.

אולגה בכשי: יש לנו תקנה שנקראת "תקנת פעולות ותפעול".

אלכס קושניר: מה בפנים?

אולגה בכשי: תפעול ופעולות ביחד.

ינון אזולאי: מה שאת מבקשת פה עבור התפעול זה עבור פעולות?

אולגה בכשי: זה עבור כל מיני פעולות.

ינון אזולאי: זה נמצא בתוך התקנה של הפעולות?

אולגה בכשי: כן.

אולגה בכשי: עד השנה הזאת הייתה לנו תקנת תפעול שכללה בתוכה גם פרויקטים וגם הוצאות שוטפות.

אולגה בכשי: השנה יש לנו גם תקנת פעולות, אבל מכיוון שעוד לא עשינו הסטות זה עדיין ביחד.

ינון אזולאי: השישה מיליון ₪ הם לא עבור אותן פעולות שאת מדברת עליהן?

אולגה בכשי: השישה מיליון הם עבור תאגיד גבעת התחמושת, כאשר חלק הולך לשבוע ירושלים - סיורים, פעילויות, הצגות.

ינון אזולאי: שישה מיליון מספיקים לשבוע ירושלים?

אולגה בכשי: חלק מהשישה מיליון.

ינון אזולאי: כמה כל התקציב של שבוע ירושלים?

אולגה בכשי: אנחנו מתקצבים את תאגיד ירושלים בשני מיליון.

ינון אזולאי: זאת החלטת ממשלה שמגיעה למשרד והמשרד מוציא את הכל, או שכל משרד מוציא?

אולגה בכשי: זאת לא החלטת ממשלה.

אולגה בכשי: אנחנו מתקצבים את זה בשני מיליון.

ינון אזולאי: אני מבקש התייעצות סיעתית.

אלכס קושניר: אנחנו מעלים להצבעה את פנייה מס' 47-48 – משרד ראש הממשלה.

אלכס קושניר: מי בעד, מי נגד, מי נמנע?

אלכס קושניר: פנייה מס' 47-48 אושרה.

אלכס קושניר: הפנייה הבאה היא פנייה מס' 49.

ידידיה גרינבאום: הבקשה דנה בסעיף 83 – הוצאות פיתוח אחרות.

ידידיה גרינבאום: הפנייה נועדה לתקצב סך של 58,000 אלפי ₪ בהרשאה וסך של 22,500 אלפי ₪ במזומן עבור מימוש החלטת ממשלה 3788 שעניינה אגן העיר העתיקה.

ידידיה גרינבאום: בתכנית מס' 83 סך של 35,500 אלפי ₪ בהרשאה עבור פיתוח ותפעול המרחב הציבורי באגן העיר העתיקה בירושלים בהתאם להחלטת ממשלה 3788 - חיזוק ומיצוב אגן העיר העתיקה בירושלים.

ידידיה גרינבאום: אגן העיר העתיקה אומר מערת צדקיהו, הר הזיתים ועוד.

ידידיה גרינבאום: התקציב הוא בהתאם לביצוע בפועל של ניקיון, פיתוח מסלולים תיירותיים ועוד.

ידידיה גרינבאום: סך של 22,500 אלפי ש"ח בהרשאה וסך של 22,500 אלפי ₪ במזומן עבור מימוש פרויקטי תשתיות מורשת זה קול קורא שהמשרד מפרסם ומתוכו ייבחרו האתרים שישודרגו.

ינון אזולאי: מאיפה הכסף הזה מגיע?

יואב הכט: התקציב מגיע מתכנית 830402 ומוקצה לפרויקטים בתחום התכנון ושיקום קרקעות.

יואב הכט: מדובר בתקציב של 22.5 מיליון ₪ שלפי קצב הביצוע הנוכחי מסתמן שלא יהיה בו צורך כבר השנה.

יואב הכט: זה לא משפיע על הפעילות של הפרויקטים עצמם, כי יש להם תקציב הרשאה כבר עכשיו.

יואב הכט: זה שיקוף של קצב הביצוע שאנחנו חוזים כרגע.

ינון אזולאי: מה יש בהר הזיתים?

אולגה בכשי: אנחנו מקצים שלושה מיליון מתוך כל התקציב עבור סיורים ואירועים בהר הזיתים.

אולגה בכשי: הפרויקט מחולק למספר קטגוריות מרכזיות: קיום סיורים בהר, קיום אירועים רגולטוריים, פרסום ושיווק, קיום סמינרים.

ינון אזולאי: זה לא נוגע בנושא של הקבורה, של הסיוע לפיתוח של הר הזיתים?

אולגה בכשי: לא, זה נטו תיירותי, פיתוח תיירות במקום.

ינון אזולאי: האם אתם מטפלים בגישה ובתיירות לקברים שמגיעים אליהם פעם בשנה, כמו הקבר של אור החיים?

ינון אזולאי: זה כמו שתגידי שמירון נהפך למקום תיירותי גם במשך השנה.

ינון אזולאי: בט"ו בתמוז, תאריך הפטירה של אור החיים, מגיעים לקבר אלפים.

ינון אזולאי: האם אתם לא מתקצבים את האירוע, אתם לא מתקצבים את הגישה?

אולגה בכשי: אני יכולה לבדוק ולחזור עם תשובה.

אלכס קושניר: מי בעד פנייה מס' 49, מי נגד, מי נמנע?

אלכס קושניר: פנייה מס' 49 אושרה.

אלכס קושניר: אנחנו עוברים לפניית עודפים מס' 13005.

יואב הכט: פנייה מס' 13005 נועדה כדי להקצות עודפים משנת 2021 לשנת 2022 בסעיף 13 – הוצאות שונות.

יואב הכט: מדובר ב-781 מיליון 236 אלפים, כשעיקר הסכום נוגע למענקי קורונה - סכום שהוקצה ב-2021 כחלק מכלל מסגרת הקורונה שכולה הוקצתה בשנת 2021, למעט 10 מיליארד שנוספו עבור הגלים המאוחרים.

יואב הכט: מדובר בתקציב שנועד למענקים לעסקים, למענקי מסוגים שונים.

יואב הכט: בנוסף לזה יש כמה עודפים בתכניות נוספות.

יואב הכט: בתכנית 130204 פעילות ממשלתית רוחבית - 11 מיליון, בתכנית 130301 אשראי לרשויות – 2.3 מיליון, ובתכנית 130302 פרויקטים ברשויות – 3.5 מיליון.

ינון אזולאי: תכנית 130204 זה מיקור חוץ שהעודפים ממשיכים שנה אחרי זה?

יואב הכט: מדובר בהתקשרות רב שנתית עבור פרטי ייעוץ שאפשר לממש גם ב-2022 ככל שלא מומשה ב-2021.

ינון אזולאי: הערבויות הדיגיטליות שאתה מדבר עליהן הן על מה שהמדינה נתנה?

ינון אזולאי: מה זה הערבויות הדיגיטליות?

יואב הכט: מדובר על מערכת ממוחשבת שהחשב הכללי מקים מול ערבים שמעבירים ערבויות למדינה, כדי להקל על הפעילות הזאת שהיא די בירוקרטית.

ינון אזולאי: אני מבין שה-760 מיליון זה הדבר האחרון שנשאר מהקורונה שלא שולם.

יואב הכט: זה הסכום שבסעיף 13 שמועבר כעת בעודפים.

ינון אזולאי: למה זה מועבר?

יואב הכט: למענקים לעצמאים ועסקים.

יואב הכט: רשות המסים נבחרה להיות זאת שתתפעל את המענקים לעסקים.

יואב הכט: בגלל המידע שיש לה על העסקים, בגלל יכולת הבקרה שיש לה והקשר התמידי שיש להם איתם היא זאת שמעניקה, דרכה מבוצעת ההוצאה הזאת שעוברת לעצמאים או לעסקים.

יואב הכט: פה זה בלי המענק האחרון של גל האומיקרון שהוחלט עליו ב-2022.

יואב הכט: בתכנית 130201 לא מדובר במיליון 652 אלף, מדובר במיליון 653 אלף.

אלכס קושניר: מי בעד פניית עודפים מס' 13005, מי נגד, מי נמנע?

אלכס קושניר: פנייה מס' 13005 אושרה.

ינון אזולאי: אני מגיש רביזיה על סעיף 46.

אלכס קושניר: תודה רבה, הישיבה נעולה.